Il-Kummissjoni Ewropea - Stqarrija għall-istampa In-nisa fil-maniġment: Il-Kummissjoni Juncker taqbeż il-mira tagħha ta' 40% Brussell, it-22ta' ottubru 2019 Il-Kummissjoni Ewropea qabżet il-mira stabbilita mill-President Jean-Claude Juncker fl-2014 bl- impenn li, sa tmiem il-mandat tiegħu, 40% tal-maniġers intermedji u superjuri tal-Kummissjoni għandhom ikunu nisa. Skont id-data l-aktar reċenti, il-maniġers nisa fil-livelli kollha bħalissa jammontaw għal 41%, 'il fuq minn 30% fil-bidu tal-mandat. Din hija żieda ta' 37%. Iċ-ċifra hija saħansitra ogħla fil-livell tal-aktar maniġers numerużi fil-Kummissjoni, il-maniġers intermedji jew il- Kapijiet tal-Unità. Bħalissa, 42% minnhom huma nisa, żieda minn 31% meta l-Kummissjoni Juncker bdiet il-mandat tagħha. Dawn il-kisbiet iqiegħdu lill-Kummissjoni fost l-amministrazzjonijiet pubbliċi madwar id-dinja bl-ogħla sehem ta' nisa f'pożizzjonijiet ta' tmexxija. Il-President tal-Kummissjoni Ewropea Jean-Claude Juncker qal: "L-Ugwaljanza fil-forom kollha tagħha hija valur fundamentali tal-Unjoni Ewropea. Mill-ewwel jum tal-Kummissjoni Juncker, jien ħadt l-impenn li nirriflettu dan f'din l-istituzzjoni, inkluż bil-wegħda li tiżdied il-parteċipazzjoni tan- nisa fil-maniġment tan-nofs u superjuri tagħna b'mira ta' 40% sal-1 ta' Novembru 2019. Illum jien inħossni kburi li qbiżna l-mira tagħna. Ninsab kburi bil-ħidma li għamilna biex naslu għal dan il- punt. Iżda rridu nibqgħu mexjin' il quddiem. L-ugwaljanza tfisser l-ugwaljanza, u xejn inqas." Il-Kummissarju Günther H. Oettinger, inkarigat mill-Baġit u mir-Riżorsi Umani, qal: "Ir-riċerka turi li l-organizzazzjonijiet b'diversità bejn is-sessi jiksbu riżultati aħjar. NInsab kburi ħafna li hawnhekk fil-Kummissjoni iktar minn 40% tal-maniġers tagħna diġà huma nisa. Dan jiggarantixxi diversi fehmiet fid-diskussjonijiet u fid-deċiżjonijiet li nieħdu għall-benefiċċju ta' 500 miljun ċittadin tal-UE. Il-progress l-iktar impressjonanti nkiseb fil-quċċata tal-organizzazzjoni fejn id-Diretturi Ġenerali nisa issa jammontaw għal 38% tat-total, 'il fuq minn 14% fil-bidu tal-mandat, żieda ta' 170%. Fil-livell ta' Viċi Direttur Ġenerali, in-nisa bħalissa għandhom 40% tal-karigi, żieda minn 8% f'Novembru 2014. Din hija żieda ta' 400%. Minbarra impenn qawwi fl-ogħla livell politiku, il-progress inkiseb wara sensiela ta' miżuri li l- Kummissjoni stabbiliet mill-bidu tal-mandat tagħha: Miri individwali għad-dipartimenti kollha tal-Kummissjoni meta persuna tkun qed tinħatar Kap tal-Unità għall-ewwel darba; Sforzi biex jiġu identifikati, żviluppati u appoġġati t-talent femminili, sessjonijiet ta' taħriġ immirati, mentoraġġ u gwida għall-karriera; Skont l-Istrateġija dwar id-Diversità u l-Inklużjoni adottata fis-sajf tal-2017, programmi speċifiċi ta' ġestjoni u appoġġ għal netwerks eżistenti u ġodda tan-nisa. Din hija parti mill-aġenda usa' tal-Kummissjoni dwar l-ugwaljanza bejn is-sessi. Il-Pjan ta' Azzjoni dwar id-differenza bejn il-pagi tal-irġiel u n-nisa tal-2018-2019 jipprevedi, fost inizjattivi oħra, azzjonijiet biex jitkisser is-saqaf tal-ħġieġ permezz ta' proġetti ta' finanzjament biex jitjieb il-bilanċ bejn is-sessi fil-kumpaniji fil-livelli kollha tal-maniġment kif ukoll biex il-gvernijiet u l-imsieħba soċjali jiġu mħeġġa biex itejjbu l-bilanċ bejn is-sessi fit-teħid tad-deċiżjonijiet. Għal aktar informazzjoni Strateġija ta' diversità u inklużjoni — stqarrija għall-istampa Pjan ta' Azzjoni biex tiġi indirizzata d-differenza bejn il-pagi tal-irġiel u n-nisa Ewrobarometru speċjali dwar l-ugwaljanza bejn is-sessi fl-UE Livell ta' maniġment l-1 ta' Novembru 2014 l-1 ta' Mejju 2017 is-16 ta' Ottubru 2019 Diretturi Ġenerali Viċi Diretturi Ġenerali Diretturi Total ta' Maniġers Superjuri Maniġers Intermedji Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from In-nisa_fil-mani_ment__Il-Kummissjoni_Juncker_taqbe__il-mira_tag_ha_ta__40_.pdf